หลากหลายประเด็นดึงดูดใจให้สรรพากรต้อง"ปักธง"
เป็นไงบ้างครับ สำหรับเทศกาล การยื่นแบบภาษีเงินได้บุคคลธรรมดาที่ผ่านมา คนที่ได้ภาษีคืนคงแฮปปี้มีความสุข โดยเฉพาะผู้ที่ยื่นแบบผ่านอินเทอร์เน็ต จะได้ภาษีคืนเร็วมาก แต่ถ้าคนที่ไม่ถนัดการใช้คอมพิวเตอร์ ก็ต้องไปยื่นแบบที่สำนักงานเขตกรมสรรพากร อย่างผมเองก็ไปยื่นแบบที่สำนักงานเขตตลิ่งชัน ขอบอกเลยครับ ปัจจุบันระบบราชการปรับปรุงไปมาก บริการได้รวดเร็ว และเจ้าหน้าที่มีอัธยาศัยดีกันทุกคน (ไม่เพียงแต่กรมสรรพากร วันก่อนผมไปย้ายทะเบียนบ้านที่สำนักงานเทศบาลนครนนทบุรี ก็ได้รับบริการที่ประทับใจมากเช่นกัน)
25 เม.ย. 2556

เป็นไงบ้างครับ สำหรับเทศกาล การยื่นแบบภาษีเงินได้บุคคลธรรมดาที่ผ่านมา คนที่ได้ภาษีคืนคงแฮปปี้มีความสุข โดยเฉพาะผู้ที่ยื่นแบบผ่านอินเทอร์เน็ต จะได้ภาษีคืนเร็วมาก แต่ถ้าคนที่ไม่ถนัดการใช้คอมพิวเตอร์ ก็ต้องไปยื่นแบบที่สำนักงานเขตกรมสรรพากร อย่างผมเองก็ไปยื่นแบบที่สำนักงานเขตตลิ่งชัน ขอบอกเลยครับ ปัจจุบันระบบราชการปรับปรุงไปมาก บริการได้รวดเร็ว และเจ้าหน้าที่มีอัธยาศัยดีกันทุกคน (ไม่เพียงแต่กรมสรรพากร วันก่อนผมไปย้ายทะเบียนบ้านที่สำนักงานเทศบาลนครนนทบุรี ก็ได้รับบริการที่ประทับใจมากเช่นกัน)
แต่แม้ได้รับบริการที่ดี หลายคนก็สงสัย โดยเฉพาะคนที่ขอเงินภาษีคืน ว่า ทำไมบางคน สรรพากรถึงคืนเงินให้ง่ายมาก แต่กับบางคนกลับขอเอกสารเพิ่มเติม จะว่าหน้าตาเราไม่น่าไว้วางใจก็ไม่ใช่ เพราะสรรพากรไม่เห็นหน้า แล้วสรรพากรใช้อะไรในการ “ปักธง” ว่าใครน่าสงสัยที่จะต้องขอตรวจสอบเอกสารเพิ่มล่ะ 
แบบแสดงรายการเสียภาษีของเราจะถูกประมวลผลโดยระบบคอมพิวเตอร์ของสรรพากร ซึ่งถูกตั้งโปรแกรมให้เฝ้ามองรายการที่ไม่ปกติหรือไม่อยู่ในบรรทัดฐานทั่วไป รายการที่แตกต่างหรือผิดปกติเหล่านี้จะเป็น “ธง” เพิ่มโอกาสความเป็นไปได้ที่จะถูกสรรพากรตรวจสอบมากขึ้น ในสรรพากรสาส์น Plus ฉบับเดือน ก.พ. 2556 (เอกสารที่ให้ความรู้ ข้อมูลทางภาษีที่กรมสรรพากรแจกฟรี ผู้สนใจสามารถสมัครเป็นสมาชิกได้ที่ www.rd.go.th) ได้ลงบทความที่ตอบข้อสงสัยดังกล่าว ว่า หลากหลายประเด็นดึงดูดใจให้สรรพากรต้อง “ปักธง” มีอะไรบ้าง
l แบบแสดงรายการไม่สมบูรณ์หรือมีข้อมูลแก้ไขเลอะเทอะ แบบแสดงการคำนวณที่ผิดพลาด หรือแสดงข้อมูลที่ไม่ครบถ้วนที่ควรจะเป็น หากระบบคอมพิวเตอร์ไม่สามารถเข้าใจรายการที่คุณกรอก ก็จะเป็นหน้าที่ของเจ้าหน้าที่กรมสรรพากรที่จะเป็นผู้ตรวจสอบเพื่อหาข้อผิดพลาด นี้คือเหตุการณ์หนึ่งที่ให้ผู้เสียภาษียื่นแบบทางอินเทอร์เน็ต เพราะระบบจะช่วยจับผิดในประเด็นง่ายๆ ได้ดี
l ไม่แสดงรายการรายได้ นี้คือข้อผิดพลาดอันใหญ่หลวง หากคุณยื่นแบบ แต่พลาดที่จะแจ้งรายการรายได้อย่างครบถ้วน คุณก็กำลังเดินหน้าเข้าสู่ปัญหา โปรดจำให้ขึ้นใจว่า คุณจะต้องแสดงรายการรายได้ทั้งหมด ไม่ว่าจะเป็นดอกเบี้ย เงินปันผล และรายได้อื่นๆ เพราะว่าผู้จ่ายเงินได้เหล่านั้นย่อมนำส่งรายการจ่ายเงินได้ให้กับหน่วยงานสรรพากรเช่นกัน
l รายได้น้อยยิ่งต้องสงสัย หากการแจ้งรายได้ของคุณน้อยกว่ารายอื่นๆ ในฐานอาชีพเดียวกัน เชื่อได้เลยว่าแบบแสดงรายการของคุณถูก “ปักธง” แน่ๆ
l รายได้สูงใช่ว่าจะรอด แม้ว่าในแต่ละปีจะมีผู้เสียภาษีที่ถูกตรวจสอบน้อยกว่าร้อยละหนึ่ง แต่ผู้ที่มีรายได้มากกว่าปีละ 1 แสนดอลลาร์ ก็มีแนวโน้มที่จะถูกตรวจสอบมากกว่าถึง 5 เท่า
l รายได้ที่เปลี่ยนแปลงอย่างฉับพลัน ผู้คนส่วนใหญ่จะไม่สามารถมีรายได้ที่มากขึ้นหรือลดลงอย่างฉับพลันทันทีทันใด ไม่มีที่มาที่ไป และเจ้าหน้าที่สรรพากรย่อมรู้ดีการไม่แจกแจงความผันผวนของรายได้บ่งบอกถึงอะไรบางอย่างที่อาจถูกซุกซ่อนไว้
l ตัวเลขกลมๆ เป๊ะ เป็นไปไม่ได้หรอกที่คุณจะได้รับผลตอบแทนการลงทุนจำนวน 500 ดอลลาร์ถ้วน หรือค่าลดหย่อนจากดอกเบี้ยเงินกู้ยืมเป็นจำนวน 1 หมื่นดอลลาร์ พอดี ตัวเลขที่ “พอดี” เกินไป จะส่งกลิ่นไปยังจมูกของเจ้าหน้าที่กรมสรรพากรให้ “ปักธง” ได้ไม่ยาก
l บริจาคเพื่อการกุศลมากเกินไป การกุศลเป็นสิ่งที่ดีแต่การบริจาคมากเกินไปก็เป็นเป้าหมายของการ “ปักธง” ได้ ถ้าเฉลี่ยของผู้มีเงินได้มีการบริจาคให้กับการกุศลเป็นเงิน 1,000 ดอลลาร์ คุณก็กำลังจะเพิ่มอัตราความเป็นไปได้ที่จะถูกตรวจสอบ หรือไม่อย่างนั้นก็ต้องแน่ใจว่าคุณรวบรวมใบเสร็จรับเงินไว้ได้ครบถ้วนทุกใบ
l รายการหักลดหย่อนมากมาย เช่นเดียวกับกรณีแบบแสดงรายการใดๆ มีรายการสูงกว่าค่าเฉลี่ย ก็มีแนวโน้มที่จะดึงดูดความสนใจของกรมสรรพากรได้มากกว่าปกติ การแสดงรายการค่าลดหย่อนตามสิทธิประโยชน์เป็นสิ่งที่กระทำได้ แต่หากคุณมีรายการลดหย่อนจำนวนมากมายเกินไป ก็ย่อมเป็นที่น่าสังเกตมากขึ้นตามไปด้วย
l มีแนวโน้มฉ้อโกงภาษี เจ้าหน้าที่กรมสรรพากรได้รับการอบรมความรู้และทักษะการตรวจสอบกรณีหลีกเลี่ยงภาษีที่พบได้บ่อย และความพยายามที่จะฉ้อโกงภาษีไม่ใช่เรื่องยากที่จะตรวจพบแต่อย่างใด
พวกเรารู้กันอย่างนี้แล้ว ปีหน้าหากอยากได้ภาษีคืนเร็ว ก็อย่าทำตัวให้น่าสงสัย เดี๋ยวสรรพากรมา “ปักธง” จะได้ภาษีคืนช้าอีกนะครับ